OpenLLM-France/wikimedia huggingface dataset:
# Ctenomys yatesi

Ctenomys yatesi és una espècie de mamífer rosegador de la família dels ctenòmids. És endèmic del departament de Santa Cruz (Bolívia). Té una llargada total de 220 mm, la cua de 63 mm i un pes de 105 g. El seu pelatge, espès i suau, és de color avellana al dors i de color gris al ventre. L'espècie fou anomenada en honor del biòleg estatunidenc Terry Yates. Forma part del grup Ctenomys boliviensis.

## Referències

* ↑ Gardner, S. L.; Salazar-Bravo, J.; Cook, J. A. 2014. «New Species of Ctenomys Blainville 1826 (Rodentia: Ctenomyidae) from the Lowlands and Central Valleys of Bolivia». Special Publications, Museum of Texas Tech University, 62: 1-34
# Estrènia

Estrènia (en llatí Strenia) era una deessa de l'any nou, de la purificació i dels bons auguris, a l'antiga mitologia romana.
Tenia un santuari (sacellum) i un bosc sagrat (lucus) al capdamunt de la Via Sacra. Varró, que la menciona, diu que era una deessa dels sabins. El dia 1 de gener es portaven branques collides del bosc sagrat, em una processó fins a la ciutat. Es creu que la festa va ser institucionalitzada quan els cònsols romans Quint Fulvi Nobílior i Tit Anni Lusc, van prendre possessió del seu càrrec precisament l'1 de gener de l'any 153 aC, ja que aquell any es va canviar la data de presa de possessió. Abans els cònsols iniciaven el seu mandat el dia dels idus de març. No queda clar si la festa s'havia celebrat sempre l'1 de gener o es celebrava el dia de l'any nou, que havia estat abans el dia 1 de març.
La deessa Estrènia va donar lloc a la paraula estrena, que significava l'intercanvi de regals que els romans es feien el dia d'any nou per desitjar-se bona sort. Des dels inicis de la fundació de la ciutat, el rei Titus Taci va instaurar la festa, tallant unes branques de llorer del bosc d'Estrènia com a símbol dels bons auspicis de l'any nou. Als inicis de l'Imperi, els intercanvis de regals eren generalitzats i normalment en forma de diners.

## Referències

* 1 2 Smith, William (ed.). «Strena». A Dictionary of Greek and Roman Antiquities (1890). [Consulta: 23 març 2022].
* ↑ Varró. De lingua latina, V, 47
* ↑ Fowlwr, William W. The Roman festivals of the period of the Republic, an introduction to the study of the religion of the Romans. Londres: Macmillan, 1899, p. 278.
* ↑ Suetoni. Vides dels dotze cèsars: AugustLVII, 1,
# Cynolebias porosus

Cynolebias porosus és un peix de la família dels rivúlids i de l'ordre dels ciprinodontiformes.

## Morfologia

Els mascles poden assolir els 15 cm de longitud total.

## Distribució geogràfica

Es troba a Sud-amèrica: Brasil.

## Referències

* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès)
# Azànites

Azànites (en llatí Azanites, en grec antic Ἀζανίτης) era un metge romà que va elaborar diverses fórmules mèdiques que van obtenir alguna celebritat, ja que tenien l'aprovació de Galè, Oribasi, Paule Egineta, Aeci i altres metges de l'època. Va viure probablement al segle ii, ja que Galè és el primer que el menciona.

## Referències

* ↑ W.A.G., Azanites a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 449
# RTL Télé Lëtzebuerg

RTL Télé Lëtzeburg és el principal canal de televisió del Luxemburg, propietat de l'RTL Group i localitzat a Luxemburg mateix. El canal fou fundat pel periodista Jean Octave el 21 de setembre del 1969 amb un primer programa en llengua luxemburguesa d'aproximadament tres hores de durada, Hei Elei Kuck Elei, amb el qual el canal aconsegueix sobreviure fins als 1990. És la llavors quan es detecta una caiguda de les audiències, fet que comporta que CLT (també anomenat RTL Groupe) en decideixi una reestructuració i orientació cap a un públic més juvenil. Malgrat aquesta òptica, sorgeixen conflictes interns entre l'antiga i nova generació de l'equip tècnic i en Jean Octave es veu obligat a marxar a contra cor. És llavors quan el canal queda a càrrec del govern luxemburguès qui dona suport al manteniment de contingut en llengua luxemburguesa i intervé fins que finalment s'aconsegueix allargar la graella televisiva, que fins feia poc només preveia el programa original. Des del 2001, sota el comandament d'Alain Berwick, RTL Hei Elei ha estat reanomenada RTL Télé Lëtzebuerg.

## Vegeu també

* Televisió a Europa

## Referències

* ↑ http://tele.rtl.lu/
# RTLinux

RTLinux és un sistema operatiu de temps real que executa Linux com un fil d'execució de prioritat menor que les tasques de temps real.

## Enllaços externs

* RTLinux a la Univ. Politècnica de València (UPV) Arxivat 2009-03-05 a Wayback Machine. (anglès)
* RTLinux vs RTAI Arxivat 2009-08-12 a Wayback Machine. (anglès)
# RTM

RTM té els següents significats:
* Museu Reial Tyrrell de Paleontologia (del seu nom en anglès Royal Tyrrell Museum), museu de paleontologia del Canadà
* RTM, Societat Nacional de Radiodifusió i de Televisió, Radiodiffusion Télévision Marocaine, ens públic de radiodifusió del Marroc
* Radio Televisyen Malaysia, ens públic de radiodifusió de Malàisia
* Rete Televisiva Manduria, cadena de televisió regional de la Pulla, a Itàlia
* Régie des transports métropolitains, empresa operadora del transport públic de l'entorn de Marsella, a França
* Réseau de transport métropolitain, empresa operadora del transport públic de l'entorn de Mont-real, al Quebec (Canadà)
* Rotterdamsche Tramweg Maatschappij, empresa històrica operadora del tramvia de Rotterdam, als Països Baixos
* Restauració de Terres de Muntanya, servei de conservació de sòls en pendent de l'administració dels boscos de França
* Regiment de tiradors marroquins, unitat d'infanteria de l'Exèrcit francès, vegeu tiradors marroquins
* Remember The Milk, aplicació web per a la gestió de tasques
* Microscopi d'efecte túnel (del seu nom en alemany RasterTunnelMikroskop), microscopi que permet imatges de superfícies a nivell atòmic
* Regressió cap a la mitjana (del seu nom en anglès Regression Toward the Mean), concepte estadístic relacionat amb el comportament dels valors d'una variable aleatòria
* Modelització del transport reactiu (del seu nom en anglès Reactive Transport Modelling), tècnica geofísica de modelització de reaccions químiques
* Emmotllament per transferència de resina (del seu nom en anglès Resin Transfer Molding), procés de fabricació que utilitza resina en un motlle, vegeu emmotllament per transferència
* Versió de disponibilitat general (del seu nom en anglès Release To Manufacturing), versió final d'un programari llest per a la seva fabricació, vegeu fases_de_desenvolupament_del_programari#Versió_de_disponibilitat_general_(RTM)
* Marca registrada (del seu nom en anglès Registered TradeMark), símbol registrat legalment per a identificar un producte
* RTM, codi IATA de l'Aeroport de Rotterdam-La Haia, aeroport de l'àrea de Rotterdam, als Països Baixos
* Rtm, abreviatura de la rustumita, mineral de la classe dels silicats
# Raimonds Pauls

Raimonds Pauls (Riga 12 de gener de 1936) és un polític, pianista i compositor letó, ben conegut en l'antiga Unió Soviètica.

## Trajectòria com a músic

Pauls va estudiar a l'Escola de Música Emils Darzins. El 1958 es graduà a l'Acadèmia de Música de Letònia amb el professor de piano H. Braun; en aquella època tocava en restaurants, aprenent cançons clàssiques i contemporànies de jazz. Entre 1962 i 1965 va estudiar composició i entre 1964 i 1971 va dirigir la Filharmònica de Letònia, on també hi tocava el piano.
El 1972 va crear un conjunt per a la ràdio letona, del qual van sorgir-ne diversos grups musicals, el més conegut dels quals va ser el grup "Modo".
Pauls ha compost música per a sis musicals i obres de teatre musical, 3 ballets i al voltant de 50 pel·lícules i obres teatrals.

## Trajectòria política

Raimonds Pauls va ser membre del Soviet Suprem de la República Socialista Soviètica de Letònia, i de 1988 a 1993 va ser Ministre de Cultura de Letònia. El 1993 va fer de conseller del President de Letònia, i, des de 1998, és membre del Saeima, primer com a cap del Nou Partit, pel qual es va presentar com a candidat a les eleccions presidencials de 1999, i des de poc abans de les eleccions de 2002, es va incorporar al Partit Popular, sortint elegit en les eleccions de 2002 i 2006.

## Vegeu també

* Primer Gabinet Godmanis
* Gabinet Birkavs

## Referències

* ↑ «Biography for Raimonds Pauls». IMDB. [Consulta: 2 abril 2010].
* ↑ Latvia votes for Europe, The Economist, 10 d'octubre de 1998

## Enllaços externs

* Web oficial (anglès) (letó)
# Radkan

Radkan és una torre funerària de l'Iran, de construcció islàmica medieval. L'alçada de la torre és de gairebé 6 metres i el diàmetre de 35 metres.
És el monument nacional de l'Iran número 145 i es troba en una vall aïllada de les muntanyes Elburz a 70 km de la vila de Nika al Mazanderan. Un altre monument (torre funerària) amb el mateix nom es troba al Khurasan, prop de Tus. Es distingeixen com a Radkan de l'oest i Radkan de l'est (Mil-i Radkan).
La torre de l'oest està dedicada al ispabadh bawàndida Abu-Jàfar Muhàmmad ibn Wandarín i fou construïda vers 1016-1021 quan vivia el sobirà, però la dinastia havia perdut el poder el 1006 després que l'ispabadh Shariyar s'havia revoltat contra el ziyàrida Qabus ibn Wuixmaguir i només quedaven alguns prínceps que conservaven un poder local en llocs aïllats.

## Referències

* ↑ Blair, Sheila S. The Monumental Inscription from early Islamic Iran and Transoxiana (en anglès). Brill, 1992, p. 85-87. ISBN 9004093672.
# Psychoda hastata

Psychoda hastata és una espècie d'insecte dípter pertanyent a la família dels psicòdids.

## Descripció

* Tant el mascle com la femella fan 0,72-0,90 mm de llargària a les antenes, mentre que les ales els mesuren 1,07-1,42 de longitud i 0,42-0,55 d'amplada.
* Les antenes presenten 15 segments.

## Distribució geogràfica

Es troba a Papua Nova Guinea.

## Referències

* ↑ uBio (anglès)
* 1 2 3 Quate, L.W.; Quate, S.H., 1967. A monograph of Papuan Psychodidae, including Phlebotomus (Diptera). Pacific Insects Monograph, 15: 1–216.
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)

## Enllaços externs

* ION (anglès)
# Rare Exports: A Christmas Tale

Rare Exports: A Christmas Tale és una pel·lícula de comèdia de terror d'acció i fantasia finlandesa del 2010, escrita i dirigida per Jalmari Helander sobre persones que viuen a prop de la muntanya Korvatunturi de Lapònia que descobreixen el secret que s'amaga darrere del Pare Noel. La pel·lícula està basada en el curtmetratge de 2003 Rare Exports Inc. i en la seva seqüela de 2005 Rare Exports: The Official Safety Instructions de Jalmari Helander i Juuso Helander, sobre una empresa que captura els Pares Noel salvatges i els exporta a l'estranger.

## Argument

Un equip d'investigació angloamericà de l'empresa Subzero està agafant mostres de nucli de perforació a la part superior de Korvatunturi. Es creu que és la llar de Joulupukki, una figura del folklore lapó que va inspirar les versions actuals del Pare Noel. El líder de l'equip, Riley, s'adona que es tracta d'un antic túmul funerari construït pels samis per amagar i empresonar quelcom. Dos nois locals, Juuso i Pietari, observen l'equip treballant i escolten les seves discussions. Quan fugen arriben a una glacera i troben centenars de cadàvers de rens.

## Producció

L'any 2003, la productora finlandesa d'anuncis publicitaris Woodpecker Film va publicar en línia el curtmetratge Rare Exports Inc. Després de l'acollida favorable de l'audiència, Woodpecker Film va produir el curtmetratge seqüela Rare Exports: The Official Safety Instructions el 2005, de nou amb Helander com a guionista i director.
La pel·lícula va guanyar nombrosos reconeixements, entre ells Premi Variety Piazza Grande del Festival Internacional de Cinema de Locarno, i els de millor pel·lícula, millor fotografia i millor direcció al XLIII Festival Internacional de Cinema Fantàstic de Catalunya. L'any 2011, el director Jalmari Helander i el productor Petri Jokiranta van rebre el premi estatal de cinema finlandès per la seva col·laboració.
També va guanyar el Premi del Públic Pegasus al Festival Internacional de Cinema Fantàstic de Brussel·les, i va ser nominada al Premi Saturn de l'Academy of Science Fiction, Fantasy and Horror Films en la categoria de millor pel·lícula internacional.

## Referències

* 1 2 Pham, Annika. «Bloody Christmas greetings from new Finnish wunderkind». Cineuropa, 25-11-2010. [Consulta: 1r desembre 2014].
* ↑ Fernández, Fausto. «Rare Exports. Un cuento gamberro de Navidad» (en espanyol europeu). Fotogramas, 15-12-2011. [Consulta: 23 març 2023].
* ↑ Sitges Festival Internacional de Cinema Fantàstic de Catalunya. «Rare Exports: A Christmas Tale, by Jalmari Helander, wins the Best Motion Picture». Sitges Film Festival, 16-10-2010. [Consulta: 1r desembre 2014].
* ↑ «El relat terrorífic finlandès sobre el Nadal 'Rare exports: a Christmas tale', millor pel·lícula al Festival de Sitges 2010». El Punt Avui, 16-10-2010. [Consulta: 23 març 2023].
* ↑ Trumbore, Dave. «RARE EXPORTS: A CHRISTMAS TALE Blu-ray Review». Collider.com, 2011. [Consulta: 1r desembre 2014].
# Rarimi de Càller

Rarimi de Càller (Càller, Sardenya, s. III) fou, segons una tradició, un arquebisbe de Càller, on morí màrtir. No obstant això, no hi ha cap prova fefaent que realment fos martiritzat, com passa amb tots els sants llegendaris de Càller fins al començament del segle iv, quan comencem a trobar documentació de la diòcesi. Tot i això, és venerat com a sant per diverses confessions cristianes.
Segons aquesta tradició, fou arquebisbe de Càller en succeir Eutimi de Càller, també sant. Durant les persecucions als cristians de l'època de Dioclecià, fou descobert portant les vestidures del seu rang, tot i que havia estat empresonat. El portaren al temple per fer ofrenes als déus romans i, en negar-s'hi, el degollaren.

## Veneració

La seva festivitat se celebra el 12 d'octubre. És sebollit a la Catedral de Santa Maria de Càller, al Santuari dels Màrtirs, excavat a la roca el segle xvii i on dipositaren les restes provinents de 179 tombes de màrtirs de Càller, entre les quals les de Rarimi.
El 1672 foren portades relíquies del sant a la parròquia de Sant Llorenç de Sant Feliu de Llobregat, i esdevingué compatró de la vila, juntament amb Sant Llorenç d'Osca. En la mateixa ciutat, el 12 d'octubre de 1685 es beneí una campana anomenada Rarímia en honor seu; la campana es va perdre l'any 1936, després de cremar l'església, quan fou fosa per fer-ne material de guerra, i el 12 d'octubre de 2000, es col·locà una nova campana amb el mateix nom.

## Referències

* ↑ Dionisio Bonfant. Triumpho de los Santos del Reyno de Cerdeña, 1635. Llibre VIII, capítol XIV, p. 264.
* ↑ Salvatore Vitale. Annales Sardiniae, 1639. p. 235 p. 240.
* ↑ Jacint Segura. “Norte crítico con las reglas mas ciertas para la discreción en la historia...” 1736. València
* ↑ John William Warre Tyndale. "The Island of Sardinia" 1849. Vol.3 p. 96
* ↑ William Henry Smyth. "Sketch of the present state of the island of Sardinia" 1828. p. 210
* ↑ “LES CELEBRACIONS I ELS CULTES RELIGIOSOS AL BAIX LLOBREGAT” (Centre d'Estudis Comarcals del Baix Llobregat), ISBN 978-84-936503-0-8, any 2008
* ↑ “LES FESTES POPULARS AL BAIX LLOBREGAT, SEGONS EL BARÓ DE MALDÀ”, Materials del Baix Llobregat - Les Festes al Baix Llobregat i altres escrits (Centre d'Estudis Comarcals del Baix Llobregat), any 2001 Núm.: 7

## Enllaços externs

* Fòrum de la diòcesi de Càller, llistat dels bisbes i arquebisbes de Càller (en italià) Arxivat 2009-02-10 a Wayback Machine.
* Goigs a Sant Rarimi
# Rachid Taha

Rachid Taha (àrab: رشيد طه, Raxīd Ṭaha) (Orà, Algèria, 18 de setembre de 1958 - Les Lilas, França, 12 de setembre de 2018) va ser un cantant i activista algerià d'origen amazic.

## Dades biogràfiques

Va arribar a França als deu anys.
Es va fer famós amb una versió de Douce France, de Charles Trenet, interpretada amb el seu grup Carte de Séjour.
Proposava una música emblemàtica de la tendència a la mescla de les classes i tradicions culturals, característica de les músiques del món, en diferents gèneres musicals, com el raï, el tecno i el rock. Va crear, al compàs dels seus àlbums, un discurs musical inventiu i original. A més, la seva veu ronca i aspra oferia una versió molt moderna del raï contemporani. Va reunir, el 1997, tots els seus èxits amb el títol Carte Blanche, abans d'esmentar, entre un plantejament respectuós i contribucions tecnològiques, les seves arrels algerianes amb Diwan, àlbum de represes de grans clàssics de la cançó àrab.
El 2014, es va fer conegut a Espanya cantant al costat d'India Martínez el tema principal de la pel·lícula El Nen
Morí al seu llit, la nit de l'11 al 12 de setembre de 2018, a l'edat de 59 anys, a Les Lilas, a causa d'un infart miocardíac.

## Discografia

* 1983 Carte de Séjour, en el grup Carte de Séjour
* 1984 Rhoromanie
* 1986 Deux et demi
* 1991 Barbès
* 1993 de Rachid Taha
* 1995 Olé Olé
* 1997 Carte Blanche
* 1998 Diwân
* 1999 1, 2, 3 Soleils - àlbum amb Khaled i Faudel
* 2000 Made in Medina
* 2001 Rachid Taha Live
* 2004 Tékitoi
* 2006 Dîwan 2
* 2009 Bonjour
* 2013 Zoom

## Referències

* ↑ Nota a la pàgina web del periòdic nord-americà
* ↑ «Décès de Rachid Taha, rock star made in France» (en francès). LeFigaro.fr, 12-09-2018. [Consulta: 17 setembre 2018].
* ↑ «Le chanteur Rachid Taha est mort» (en francès). HuffingtonPost.fr, 12-09-2018. [Consulta: 17 setembre 2018].
* ↑ «Le chanteur Rachid Taha est décédé» (en francès). LeParisien.fr, 12-09-2018. [Consulta: 17 setembre 2018].

## Enllaços externs

* Rachid Taha: Rockeando el kasbah
# Quarsoanortosita

Les quarsoanortosites són roques ígnies plutòniques anortosítiques que presenten un contingut de quars entre el 5 i el 20%

## Referències

* ↑ «quartz anorthosite». Arxivat de l'original el 2016-04-10. [Consulta: 29 març 2016].
# Quarsita (roca sedimentària)

* Aquest article tracta sobre la roca sedimentària. Si cerqueu la roca metamòrfica, vegeu «quarsita».
La quarsita o ortoquarsita és el nom que rep qualsevol gres quarsífer o arenita quarsífera en què més del 95% dels grans de la roca són de quars. Aquestes roques solen ser molt compactes, diagenitzades i de gran duresa. També solen tenir ciment quarsític. Es trenca indiferentment a través dels grans, a diferència del que passa en els gresos comuns, que es trenquen pels contactes. En les quarsites els grans solen estar ben seleccionats i arrodonits, així com ben cimentats (per això no es trenquen pels contactes). El ciment sol presentar continuïtat òptica amb els grans si s'observen amb microscopi. La roca pot presentar alguns minerals densos en poques quantitats com ara zircons, turmalina i magnetita. La roca es caracteritza per l'absència de fòssils i per la prominència dels cross beds (estratificació creuada) i ripples (ondulacions típiques en deserts, platges o dunes en general). Normalment es genera a partir de dipòsits prims però extensos associats a grans inconformitats, i representa una meteorització química intensa dels minerals del dipòsit (exceptuant el quars), així com un transport i un efecte de rentada de la roca (s'eliminen els minerals tous i alterables i resta només el quars i altres minerals durs com els citats anteriorment). La sorra pot presentar diferents rentats i cicles de sedimentació abans de l'acumulació final (la que arriba fins als nostres dies).

## Referències

* ↑ Diccionari de geologia
* ↑ «Definition of orthoquartzite» (en anglès). Mindat. [Consulta: 3 febrer 2016].
# Raion de Iassinuvata

El raion de Iassinuvata (en ucraïnès Ясинуватський район) és un antic raion d'Ucraïna a l'óblast de Donetsk.
Comprèn una superfície de 809 km². La capital és la ciutat de Iasinuvata. Segons el cens de 2010 tenia una població total de 30.165 habitants. El seu codi KOATUU és 1425500000, el codi postal 86000 i el prefix telefònic +380 6236.

## Referències

* Oficina d'estadístiques d'Ucraïna. (en ucraïnès)

## Enllaços externs

* Lloc web oficial
# Ralph Payne-Gallwey

Sir Ralph William Frankland Payne-Gallwey, 3r Baronet (1848–1916) fou un enginyer acomplert, historiador, expert en balística, i artista anglès; fill de Sir William Payne-Gallwey, 2n Baronet, MP.
Va escriure llibres sobre història militar i esportiva, teoria, i pràctica. Entre els més importants hi ha The Book of the Crossbow: With an Additional Section on Catapults and Other Siege Engines, que fou tornat a publicar el 2007 per Skyhorse Publishing.

## Referències

* ↑ Andrew Renshaw. Wisden on the Great War: The Lives of Cricket's Fallen 1914-1918. A&C Black, 8 maig 2014, p. 90. ISBN 978-1-4088-3236-3.
* ↑ Ralph Payne-Gallwey. The Book of the Crossbow: With an Additional Section on Catapults and Other Siege Engines. Courier Corporation, 14 juny 2012. ISBN 978-0-486-13926-5.

## Vegeu també

* Virató
# Quint Sammònic Serè

Quint Sammònic Serè, en llatí Quintus Sammonicus Serenus o Quintus Samonicus Serenus, fou un poeta i erudit romà del segle iii. Era un home molt ric i culte amb una biblioteca amb 62.000 llibres. Fou assassinat al mateix temps que Publi Septimi Geta, del que era amic i que apreciava molt les seves composicions, l'any 212, per ordre de Caracal·la durant un sopar.
Sidoni Apol·linar celebra la seva dedicació a les matemàtiques i a les antiguitats. Segons Lampridi fou també poeta o orador o potser ambdues coses, ja que a la Historia Augusta diu "et oratores et poëtas, in queis Serenum Sammonicum, quem ipse noverat et dilexerat, et Horatium". El seu fill, que portà el mateix nom, fou preceptor del jove Gordià III al que va deixar la biblioteca heretada del seu pare.
La seva obra principal és un poema mèdic en 115 línies hexàmetres dividides en 65 capítols o seccions titulat Q. Sereni Sammonici de Medicina praecepta saluberrima, o, Praecepta de Medicina parvo pretio parabili, que acaba de manera brusca, i ha arribat fins a nosaltres. Conté molta informació sobre història natural i l'art mèdica, extreta de les millors autoritats, barrejada amb diverses supersticions, com ara l'ús de l'Abracadabra. El conjunt està escrit en un estil poc ambiciós i gairebé prosaic.

## Referències

* ↑ Serenus, Q. Sammonicus a: William Smith (editor), A Dictionary of Greek and Roman Biography and Mythology. Vol. III. Boston: Little, Brown & Comp., 1867, p. 786-787
# Ramon Trebailla

Ramon Trebailla o Ramon Trebaylla (? — 1326) fou un religiós catòlic que arribà a bisbe d'Urgell i fou el tercer copríncep d'Andorra (1309-1326).
Va treballar al costat dels coprínceps francesos Gastó I de Foix (1309-1315) i Gastó II de Foix (1315-1326).

## Referències

* ↑ «Kingdoms of Western Europe - Andorra». [Consulta: 31 maig 2018].

## Bibliografia

* Zaragoza Pascual, Ernesto. Història de la Congregació Benedictina Claustral Tarraconense i Cesaraugustiana (1215-1835). L'Abadia de Montserrat, 2004. 8484156680, 9788484156680: L'Abadia de Montserrat, 2004, p. 414 pàgines.